Neutíchajúci kašeľ
Dobre ráno, 4r kašle stále. Brala sinupret, stoptusin, stopkasel a solmucol. Kašeľ sa zhoršil na 4ty deň brania stopkasel.Nasadili sme opäť stoptusin a pôjdeme utorok lekárke. Je okej branie často sirupov? Kedy už treba problém riešiť orl? Na začiatku kašľa sme boli u dr, dýchanie aj pľúca mala cist
Dobrý deň.
Ďakujeme za Vašu otázku.
Vzhľadom na to, že mi nie je známy dôvod striedania prípravkov na kašeľ, ani ako dlho boli jednotlivé prípravky podávané, nedokážem posúdiť vhodnosť a bezpečnosť ich užívania. Príčinou kašľa môže byť taktiež bakteriálna alebo kvasinková infekcia, prípadne sa môže jednať o kašeľ alergického pôvodu. V takom prípade nemusia byť voľnopredajné lieky na kašeľ dostatočne účinné. Pokiaľ sa jedná o problém dlhodobý, lekár zváži nutnosť konzultácie so špecialistom. Preto odporúčam konzultovať situáciu s lekárom, ktorému sú známe všetky potrebné informácie o zdravotnom stave, prvotnom výskyte kašľa a podobne.
Prajem pekný zvyšok dňa.
S pozdravom
Mgr. Barbora Bičanovská